ซีไอเอ็มบีสำรองเงินสดตรุษจีน4พันล้าน
ธนาคารซีไอเอ็มบี ไทย แจกซองอั่งเปารับศักราชปีมะเส็ง เผยสำรองเงินสดรองรับลูกค้าช่วงตรุษจีน 4 พันล้านบาท
6 ก.พ. 2556

ธนาคารซีไอเอ็มบี ไทย แจกซองอั่งเปารับศักราชปีมะเส็ง เผยสำรองเงินสดรองรับลูกค้าช่วงตรุษจีน 4 พันล้านบาท
นายอดิศร เสริมชัยวงศ์ รองกรรมการผู้จัดการใหญ่ สายธุรกิจรายย่อย ธนาคาร ซีไอเอ็มบี ไทย เปิดเผยว่า เทศกาลตรุษจีนปีนี้ ธนาคารได้สำรองเงินสดเตรียมไว้ให้ลูกค้าและประชาชนเบิกถอนจำนวน 4 พันล้านบาท ผ่าน 164 สาขา และตู้เอทีเอ็มทั่วประเทศ รองรับการใช้จ่ายที่เพิ่มขึ้นในวันสำคัญของชาวไทยเชื้อสายจีน
นอกจากนี้ ธนาคารจัดเตรียมซองอั่งเปาไว้มอบให้แก่ลูกค้า ที่สาขาของ ธนาคาร ซีไอเอ็มบี ไทย ทั่วประเทศ เพื่อขอบคุณลูกค้าและร่วมฉลองเทศกาลตรุษจีน ซึ่งซองอั่งเปาปีนี้ออกแบบโดยใช้รูปงูเลื้อยเป็นอักษรจีนออกเสียงว่า ‘เซ๋อ’ [shé] แปลว่า 'งู' เพื่อรับศักราชปีมะเส็ง พร้อมคำอวยพร ‘ซิน เหนียน ไคว่ เล่อ’ [x&amp;&gt;99;n nián kuài lè] แปลว่า สวัสดีปีใหม่ และประดับด้วยลายพิมพ์สีทองเสริมความมั่งคั่ง